31981L0643
L 231/41
JURNALUL OFÍCIAL AL UNIUNII EUROPENE
DIRECTIVA COMISIEI
din 29 iulie 1981
de adaptare la progresul tehnic a Directivei 77/649/CEE a Consiliului privind apropierea legislațiilor statelor membre referitoare la câmpul de vizibilitate al conducătorului auto din interiorul unui autovehicul
(81/643/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora (1), astfel cum a fost modificată ultima dată prin Directiva 80/1267/CEE (2) și, în special, articolul 11 al celei dintâi,
având în vedere Directiva 77/649/CEE a Consiliului din 27 septembrie 1977 privind apropierea legislațiilor statelor membre referitoare la câmpul de vizibilitate al conducătorului auto din interiorul unui autovehicul (3) și, în special, articolul 5 al acesteia,
întrucât, având în vedere experiența dobândită, s-a constatat că actuala formulare a punctului 5.1.3 din anexa I la Directiva 77/649/CEE referitoare la câmpul de vizibilitate al conducătorilor de vehicule din categoria M1 definită în anexa I la Directiva 70/156/CEE, impune limitări în proiectarea vehiculelor; întrucât aceasta a condus la respingerea omologării vehiculelor având limitări care nu restrâng în nici un fel câmpul de vizibilitate al conducătorului auto;
întrucât măsurile prevăzute în prezenta directivă sunt conforme cu avizul Comitetului pentru adaptarea la progresul tehnic a directivelor privind eliminarea barierelor tehnice din calea comerțului în sectorul autovehiculelor,
ADOPTĂ PREZENTA DIRECTIVĂ:
Articolul 1
Punctul 5.1.3 din anexa I la Directiva 77/649/CEE se înlocuiește cu următorul text:
5.1.3. Cu excepția limitărilor câmpului de vizibilitate cauzate de stâlpii A, montanții de separare a geamurilor de ventilație fixe sau mobile, antenele radio exterioare, oglinzile retrovizoare și ștergătoarele de parbriz, nu trebuie să existe nici o altă limitare a câmpului de vizibilitate al conducătorului auto la 180o direct în față, sub un plan orizontal care trece prin V1 și deasupra a trei planuri care trec prin V2, unul fiind perpendicular pe planul X-Z și înclinat în față cu 4o, sub planul orizontal, iar celelalte două sunt perpendiculare pe planul Y-Z și înclinate cu 4o sub planul orizontal (a se vedea anexa IV, figura 3).
Nu se consideră că determină limitări ale câmpului de vizibilitate:
-
conductorii «antene radio» încorporați sau imprimați cu o lățime de maximum:
-
conductori încorporați:
0,5 mm;
-
conductori imprimați
1,0 mm.
Acești conductori «antene radio» nu trebuie să treacă prin zona A, așa cum este definită în Directiva 78/318/CEE referitoare la dispozitivele de ștergere și spălare a parbrizelor autovehiculelor (4). Totuși, doi conductori «antene radio» pot trece prin zona A atunci când lățimea lor nu depășește 0,3 mm, această valoare crescând până la 0,5 mm atunci când, prin zona A, trece un singur conductor;
-
conductorii de «dezghețare/dezaburire», care au, în mod normal, formă de «zig-zag» sau o formă sinusoidală, având următoarele dimensiuni:
-
lățimea maximă vizibilă:
0,030 mm;
-
distanța minimă dintre conductori (spațierea):
2,0 mm.
Articolul 2
Statele membre pun în aplicare dispozițiile necesare pentru a se conforma prezentei directive până la 31 decembrie 1982. Statele membre informează de îndată Comisia cu privire la aceasta.
Articolul 3
Prezenta directivă se adresează statelor membre.
Adoptată la Bruxelles, 29 iulie 1981.